Publication: Magyar Közlöny
Issue: MK-2000-126 (Year: 2000, Number: 126)
Era: 1990-2004
Section: kémiai biztonságról szóló 2000. évi XXV. törvény alapján
Paragraph Index: 1683

20. Arzénvegyületek 20.1. Az alábbi területeken nem használhatók fel sem önmagukban, sem készítmények összetevőjeként: 20.1.1. mikroorganizmusok, növények vagy állatok által okozott algásodás és egyéb élő szervezetekből is összeálló elszennyeződés megelőzésére: 20.1.1.1. csónaktestnél 20.1.1.2. rácsoknál, bójáknál, hálóknál és bármely más, a halászatban, hal- és ráktenyészetben alkalmazott berendezésnél 20.1.1.3. bármely teljesen vagy részlegesen víz alá merülő készüléknél, eszköznél 20.1.2. faanyagok tartósítószereként. A 20.1.2. pontban foglalt korlátozás nem vonatkozik a CCA (réz-króm-arzén) típusú szervetlen sóoldatokra, melyeket vákuum vagy nyomás alatt működő ipari berendezésekben használnak a fa impregnálására. A DFA (dinitrofenol-fluorid-arzén) típusú készítmények felhasználhatók a légkábeleket tartó, már felállított fapóznák helyszíni újrakezelésére. Az ilyen készítményeket kizárólag megfelelően képzett szakemberek alkalmazhatják vákuum vagy túlnyomás használatával. 20.2. Sem önmagukban, sem készítmény összetevőjeként nem alkalmazhatók ipari vizek kezelésének céljára, függetlenül azok felhasználási területétől. Vegyi anyag, anyagcsoport, illetve készítmény megnevezése Korlátozás területe, módja 2000/126. szám

Source: https://magyarkozlony.hu/hivatalos-lapok/10ecc596c8b66891fcca737ac74d91f0b2e972da/dokumentumok/91117cf323621ca9249f2432ee08d85caa6bdd89/letoltes